JohanHeinsen/ENO huggingface dataset:
Aalborg Stiftstidende, 1839-07-19
Capitain v. Lengnich har nu ogsaa udgivet en Stamtavle over Familien Wedege, der bestaaer af omtr. 200 Personer. (De, som maatte ønske sig i Besiddelse af denne Stamtavle saavelsom af den tidligere anmeldte Gleerupske, der tæller 737 Personers Navne, bedes snarest muligt at henvende sig til dette Blads Redacteur.)- Hvor forskjellig faste Eiendommes Værdi er, paa Grund af deres forskjellige Beliggenhed og Beskaffenhed, derpaa afgiver Salget af Døvstumme-Jnstitutets Gaard i Stormgaden atter Beviis. Denne Eiendom, som er forsikkret for 23,000 Rbd. Sølv og til Auctionsefterretning vurderet for 14,000 Rbd. Sølv, blev igaar, dog med Undtagelse af Bankheftelsen og dertil hørende Actier, solgt for den ringe Sum 9000 Rbd. r. S., skjøndt der af offentlige Midler blev indestaaende 8000 Rbd. paa 1ste Prioritet. (Berl. Td.)- En Kudsk hos Grosserer Frøhlich i Kbhvn., som en Dag kom kjørende med sin Huusbonds Heste og Vogn i store Kongensgade, kjørte ind paa den optrækkende Vagt og bragde den derved i Uorden. Da den commanderende Lieutenant gjentagne Gange opfordrede ham til at holde, svarede Karlen blot : "Aa Sludder, og da Lieutenanten derpaa tildeelte ham et Slag med den flade Klinge, slog han efter Lieutenanten med sin Pidsk og rammede ham over Laaret. Hof= og Stads=Retten dømte Karlen til 6 Gange 5 Dages Fængsel paa Vand og Brød, men Høiesteret forhøiede Straf sen til 8 Maaneders Forbedringshuusarbeide. (Kbhvsp.)¬
Aalborg Stiftstidende, 1839-07-19
J Helsingør - hedder det i Hels. Avis - have Borgerskolens 3 Lærere, ved Cancelli-Resol., for forrige Aar erholdt hver udbetalt en Godtgjørelse af 50 Rbd. for Formindskelse i Offerindtægterne." Men - tilføier Red.
Aalborg Stiftstidende, 1839-07-19
ligesom Cancelliets Brev har bevilget det Ansøgte uden Følger for Fremtiden, saaledes er det os ligeledes bekjendt, at idet mindste Borgerrepræsentanterne herefter ville modsætte sig stærkt dette og lignende Gratialvæsen, især af den Grund, at de Jndvaanere, som frivilligen yde, hvad Anordningerne have tilsagt Kirkebetjentene, paabyrdes derved endvidere Deeltagelse i en tvungen Afgivt." – J samme Artikel i nævnte Avis er den Lunkenhed og Knaphed i Offeruddeelingen til Præsterne, som i den senere Tid har formindsket mange Geistliges billige Jndtægter, gjort til Gjenstand for grundet Anke. "Saalænge - hedder det - Regjeringen foretrækker at lade Offeret forblive ved det Bestaaende, saalænge maatte det ogsaa være et almindeligt Ønske, at Alle indsee og erkjende, i hvor høi en Grad de ligefrem forurette Præsien, naar de unddrage ham en Jndtægt, hvorpaa han efter ældgammel Vedtægt og den ham meddeelte Bestalling har en fuldkommen retmæssig Fordring. Denne Tilsidesættelse af Lovens og Kongens Bud kan saameget mindre tages i Forsvar, som Offerets Størrelse ganske er overladt til Enhvers frie Villie, og det i de fleste Tilfælde ikke behøvede at være engang saa stort som det man, uanseet den evindelige og som oftest ugrundede Klynken over Tiderne, ikke tager i Betænkning nu og da at anvende paa en munter Aften. - Medens det glæder En at bemærke her en uforlignelig større Kirkegang end for endeel Aar tilbage, at see Folk af alle Aldere og Classer næsten hver Søn- og Helligdag søge Gudshuus, er det sørgeligt at erfare, at blot en saare ringe Deel af disse flittige Kirkegjængere vise Præsten en saa simpel og saa skyldig Opmærksomhed som den ved Aarets Slutning at yttre efter Evne deres Erkjendtlighed. Saavidt burde dog vor Stræben efter Emancipation og energiske Besparelser ikke gaae, at vi, indbildende os selv at holde Skridt med Tidsalderen og med dens større Dannelse, lukke vore Hjerter for Følelser, der i større eller mindre Grad ere nedlagte i enhver tænkende Skabning.
Aalborg Stiftstidende, 1839-07-19
Randers Amthuusholdnings=Selskab har i sit sidste Møde bestemt at uddeele 6 Kornrensemaskiner til 6 af Amtets Herreder. 5 andre Kornrensemaskiner ere bestilte af Selskabet til lignende Anvendelse. Ved denne og lignende Foranstaltninger har dette Selskab virket og virker fremdeles ikke lidet til et forbedret Landbrugs Fremme; det er derfor at beklage, at der kun i saa faa Amter i Jylland gives saadanne gavnlige Foreninger, som kunne vække Bondens Lyst- og Sands for hans egne Jnteresser. Det større kgl. Landhuusholdnings Selskab er i sin udstrakte Virksomhed ikke istand til at afhjælpe et saadant Savn, der i den nordre Deel af Jylland vist isærdeleshed føles.
Aalborg Stiftstidende, 1839-07-19
Digteren H. C. Andersen, der i Sommer har foretaget en liden Reise i Sverrig, hvor han overalt har nydt den hjerteligste Modtagelse, gjæster i disse Dage sin Fødeby Odense. (O. Th. Av.)
Aalborg Stiftstidende, 1839-07-19
Det til Ditmarsken ved den nye Tolds Jndførelse sendte Detaschement Cuirasseret, 2 Underofficerer og 20 Soldater, har nu faaet Ordre til at brække og fra Dithmarsken og marschere til Eskadronen. (Ribe Av.)¬
Aalborg Stiftstidende, 1839-07-19
Med Hensyn til den Laaneanstalt, der skal oprettes i Odense, meddeler Hemp. Av. nu Følgende: Ved Reser, af 5te Juni d. A. er det tilladt Directionen for Fyens Stifts Sparekasse, ved den Laanefond, Samme agter at oprette, at betinge sig 5 pCt. p. a. af de Udlaan, som gjøres samt at Laanefonden, uden videre Søgsmaal og Dom, maa realisere de efter Forfaldstiden uindløste Panter, ved at sætte dem til Auction efter forudgaaet Bekjendtgiørelse i Stiftstidenden med det i Regl. 4 4 bestemte Varsel. For nogle Dage siden gjorde Toldvæsenet i Kjøge en ikke ubetydelig Fangst. Tæt udenfor Byen anholdt man en Mand med endeel Varer, om hvem man formodede, at han drev Landprang. Varerne bleve bragte ind i Byen og et Forhør optaget over Eieren, imod hvem der er bleven reist Justitssag. Varernes Værdi vil beløbe sig til 3 a 400 Rbd., som næsten udgjorde Mandens eneste Eiendom.
Aalborg Stiftstidende, 1839-07-19
(Sjællandsp.)
Aalborg Stiftstidende, 1839-07-19
Natten mellem 8de og 9de Juli afbrændte tvende Gaarde i Olstrup Bye, Holsteinborg Sogn, der vare beboede af Fæsterne Jens Jacobsen og Hans Christensen. Den Første, der var fraværende paa en Reise til Kiøbenhavn, mistede alt sit Jndbo; hans Kone med 4 Børn maatte, blottede for Klæder, forlade Gaarden, der, da de vaagnede, allerede saaledes var bespændt af Jlden, at de kun kunde tænke paa at redde Livet. Tjenestefolkene i denne Gaard leed og et betydeligt Tab, ligeledes blev en Jndsidder, der beboede en Aftægtstue i Gaarden, berøvet Alt. Fæsteren i den anden afbrændte Gaard reddede, med Undtagelse af nogle faa Gang= og Sengeklæder, heller Jntet af sit Jndbo og mistede en Deel Kreaturer. (Slag. Av.)¬
Aalborg Stiftstidende, 1839-07-19
J Thisted Amt have i afv. April Qvartal fundet 4 forskjellige Jldebrande Sted, hvorved 2de Huse, et Boelsted, en Lade og Staldbygning ere lagte i Aske. (Eft. Th. Av.)
Aalborg Stiftstidende, 1839-07-19
Den 8de de om Aftenen rasede ogsaa i Thisted Egnen paa sine Steder et svært Tordenveir, ved Bjergetsmølle i Hannherred slog Lynilden ned i Stalden hos Christen Pedersen paa Bjerget og dræbte en Ko, men uden at tænde. Ved Fæggesund skal en Stud, der gik paa Marken, være ihielslaaet. En Skypumpe skal, efter Sigende, i eller ved Nykjøbing have gjort Skade paa et Huus. (Thist. Av.)
Aalborg Stiftstidende, 1839-07-19
Handels- og Skibsefterretninger. Ved kongl. Res. af 3die Juni d. A. er det allern, blevet tilladt (hvad derved Reser. af 19de Marts 1698 var forbudet), at Løsning af med lovlige Passeersedler ledsagede Varer for Fremtiden maa finde Sted hvorsomhelst paa Morsø, imod at Consumtionsopsynet forinden underrettes om Ankomsten (Thst. A.) 3 Skonnerten Carl Gustav de Rosenørne, Capit. J. W. Wittusen, af Aarhuus, er den 11te Juni fra Hjemstedet ankommen til Tromsøe (i det Nordligste af Norge.)Man havde der næsten complet Vinter og paa Skibets Læk laae 1/2 Fod Snee.
Aalborg Stiftstidende, 1839-07-19
Hamborg Børscours, 16de Juli. Bordeaux 189 3. Petersborg 9 12. London k. S. 13 Mk. 5 1/2 Madrid 45 3/8. Lissabon, 48 3/4. Amsterd. k. S. 36, – Spec. 1/4 pCt. Agio. Louis, & Frederiksd'orer 11 Mk. 12 s. i Bco.
Aalborg Stiftstidende, 1839-07-19
Agger Canals Skibsliste. Jndk. D. 10de Juli. M. Petersen af og t. Lemvig f. Altona m. Stykg. D. 11te: P. A. Schulz f. Altona t. Thisted, ball. 11. Claudi f. Altona t. Lemvig m. Stykg. D. 12te: Chr. Madsen f. Hansted t. Lemvig ved Forbiserling til Lemvig med noget Byg og Smør, P. Jensen af Aalb. f. Hartlepool t. Lemvig m. Steenkul. C. Hoh f. Altona t. Thisted, ball. – Udg. D. 12te: A. S. Frost f. Lemvig t. Lilles. m. Korn. P. Johnsen af og t. Grimstad, f. Krik, ball. D. 13de: C. Petersen f. Nykjøb. t. Altona m. Korn og Uld. L. C. Andersen f. Thisted t. Altona m. Uld. H. Witt f. Thisted t. Hull m. Havre. M. Nielsen af og t. Lilles. f. Nykjøb. m. Korn.
Aalborg Stiftstidende, 1839-07-19
Hals Skibsliste. Jndk. Den 17de Juli. Fr. Andreasen f. Gothenb. m. Jern og Bræder. D. C. Petersen f. Østerr. m. Træl. D. 18de: L. C. Lindgaard f. Hartlepool m. Steenkul. J. H. Pogge f. Kbhvn., ball. A. Peersen f. Hurup m. Brænde. A. Sørensen f. Mariager m. Brænde. C. Jensen f. Mou m. Brænde. - Udg. D. 17de: A. Peersen t. Hurup, ball. Chr. Steffensen t. Fdhvn, ball. Th. Hjelm t. Kbhvn. m. Stykg. C. Nielsen t. Nykjøb. p. F. m. Muurst. og Leerkar. H. J. Gülstorf t. Treaa Mølle m. Flytteg. S. Lauet. Aarh. m. Kridt og Stykg. D. 18de: F. Thiis t. Østerr., ball. (For Udg. ligge her, P. Hansen, L. Ripper og L. Nisted. Vinden, d. 18de: Morgen nordl., let Kul., tyk Taage. Kl. 5 lettede Taagen og Vinden gik om til Øst.
Aalborg Stiftstidende, 1839-07-19
Reisende. Ankomne med Dagv. igaar. Fra Aarhuus: Fuldm. Brasch, Stud. theol. Wad. Fra Rand: Pastor Linnesen; Oberstlieutenant v. Hegermann, Mad. Lemmig; Kammerj. v. Moltke; Jfr. Lipmann, Fra Hobro: Landskabsmaler Kruuse.
Aalborg Stiftstidende, 1839-07-19
Døde. Propr. H. Hansen, 76 A., til Nybøllegaard i Fyen. Jfr. Priscilla Bohner, 67 A. i Odense.
Aalborg Stiftstidende, 1839-07-19
(Jndsendt.) Til de Deputerede for Finantserne.
Aalborg Stiftstidende, 1839-07-19
Under 31 Juli 1818 blev det blandt Andet bekjendtgjort, at der skulde sættes 16 Skillinger rede Sølv i Omløb. Ge haltet, som de Fleste ikke forstaae at bedømme, blev angivet, nemlig flødigt, men Størrelsen, som de Fleste kunne bedømme, ikke. Maaskee den staaer i Pl. 10 Juli 1816, men da denne kun er for Slesvig og Holsten, saa kjende vel Faa udenfor dette den, og man tog da dem man fik, naar Præget var derpaa, og gav dem saaledes ogsaa ud igjen. - Under 12 April 1831 bekjendtgjorde de Deputerede, at der paa Adversen af 16 Rigsbankskillings Stykkerne herefter skal sættes Værdien 1/2 Species ved Siden af det Kgl. Navnechiffer", men uden at der omtales det Ringeste (idetmindste i det saakaldte Schous chronologiske Register over Forordninger m.v., hvorfra vel de Fleste komme til Kundskab om disse) om, at Størrelsen tillige forandres. Anmelderen har nu 2de Stykker af bemeldte Mynt, nemlig een, betitlet 16 Reichsbankschilling 1818 og en ditto af 1831. Den sidste er meget større (næsten saa stor som en 5 Schilling schlesw. holst. Courant Mynt, skjøndt tilsyneladende idetmindste - betydelig tykkere end denne), end den første, der kun har Størrelse liig en 2 1/2 Schilling, schlesv. holst. Courant Mynt, og derfor var det vistnok onskeligt, om de Deputerede for Finantserne eller andre Vedkommende bekjendtgjorde, naar nye Mynter slaaes, at der foregaaer en saa mærkelig og betydelig Forandring i Storrelsen. Om Vægten kan Anmelderen Jntet tilføie, da han ingen dertil brugelig Vægt har ved Haanden. XX.
Aalborg Stiftstidende, 1839-07-19
Bekjendtgjörelser. 400 Rbd., Aalborg Cathedralskole tilhørende, kan strax erholdes tillaans imod lovbefalet Sikkerhed. Begjæring derom, med Legitimation for det tilbydende Pants Tilstrækkelighed, indleveres til Skolens Regnskabsfører, Stiftsfuldmægtig Ostenfeld, inden 3 Uger.
Aalborg Stiftstidende, 1839-07-19
Lodsedlerne til 4de Klasse af det 9de kongelige Classe Lotteri, kunne nu behagentlig blive fornyede, ligesom og Gevinsterne udbetalte og liqviderede. Nye Lodsedler erholdes a 18 Rbd. Aalborg, den 18de Juli 1839. Bech.
Aalborg Stiftstidende, 1839-07-19
En gammel, lille, blankbruun Hest med Muk paa Bagbenene er bortstiaalen Mandag Nat d. 15de Juli paa Aagaards Marker fra Krigsraad Ramløse. Hvem der kan give Oplysning om den loves en passende Douceur.
Aalborg Stiftstidende, 1839-07-19
Skipper S. Sørensen afgaaer om nogle Dage med Jagten Enigheden" til Altona og medtager Passagerer og Fragtgods. Man behager at melde sig hos Mægler Koefoed.
Aalborg Stiftstidende, 1839-07-19
Nogle extra gode og smukke Jagtgeværer ere nylig ariverede. Ligeledes kan faaes et godt brugt enkeltløbet Gevær til billig Priis hos A. Hassing. paa Nytorv.
Aalborg Stiftstidende, 1839-07-19
En Beboelse, bestaaende af 5 Værelser med øvrige Beqvemmeligheder i min Gaard paa Nørregade, er at faae tilleie til næste Flyttetid. Aalborg, den 10de Juli 1839. Ane fl. Wang.
Aalborg Stiftstidende, 1839-07-19
En Pige, der i flere Aar har tjent en Familie, og kan forevise anbefalende Skudsmaal, ønsker sig Condition paa Landet, som Stuepige eller som Barne- og Sypige. Paa Lønnen sees mindre, end paa en blid Omgang. Adressecontoiret anviser.
Aalborg Stiftstidende, 1839-07-19
At Hr. Cancelliraad Strøyberg er indtraadt i Directionen for Aalborg Byes og Omegns Sparekasse, bekjendtgjøres herved til fornøden Underretning for Enhver, som har Noget med Kassen at afgjøre. Aalborg, den 16de Juli 1839. Directionen.
Aalborg Stiftstidende, 1839-07-19
Stedet Nr. 33 paa Vestergade er underhaanden at faae tilkjøbs.
Aalborg Stiftstidende, 1839-07-19
Gudumlunds Fabriks Steenkalk erholdes nu til nedsat Priis, 4 Mk. pr. Td. i Partier, saavel ved Værket, som frit ombord i Liimfjorden ved Udløbet af Canalen.
Aalborg Stiftstidende, 1839-07-19
Auction. Jfølge passeret Udlæg for Tienderestancer for Aaret 1838 bliver, efter vedkommende Udlægshavers Begjæring, Skovlundgaard i Hammer Sogn, Kjær Herred, med Tilliggende, af Hartkorn 4 Tdr. 5 Skp. 3 Fdk. 1/5 Alb. samt Avl og Afgrøde, stillet til Bortsalg ved offentlig Auction, som afholdes: Fredagen den 9de August førstkommende, Løverdagen den 24de samme Maaned, og Mandagen den 9de September næstefter. De 2de første Auctioner afholdes her paa Contoiret, hver Dags Formiddag Kl. 8, og den 3die Auction paa bemeldte Gaard om Formiddagen Kl. 10. Conditionerne ere foreløbigen til Eftersyn hos Cancelliraad Procurator Jensen i Aalborg. Hvilket herved bekjendtgjøres til Efterretning for Liebhavere, saavelsom og Panthavere, overeensstemmende med Placaten af 22de April 1817. Kjær og Hvetbo Herreders Contoir i Nørre-Sundby, den 15de Juli 1839. Lange.
Aalborg Stiftstidende, 1839-07-19
Jfølge passeret Udlæg for resterende kongelige Skatter og Commune=Afgifter, bliver, efter Begjæring af Kongens Foged, den Boghandler Lundt tilhørende Gaard, Nr. 235 i Bispensgade, herved stillet til Bortsalg, saaledes: 1ste Auction Fredagen den 16de August, 2den Auction Fredagen den 23de August og 3die Auction Løverdagen den 31te August, hver Dags Formiddag Kl. 10 1/2. De tvende første Auctioner afholdes paa Stadens Raadstue og den tredie i Gaarden selv. Conditioner og de Salget foriøvrigt vedkommende Documenter henligge indtil første Auction til Eftersyn paa Cancelliraad, Byfoged Wølfferdts Contoir. - Hvilket herved overeensstemmende med Placaten af 22de April 1817 bekjendtgjøres. Liebhavere indbydes. Aalborg, den 17de Juli 1839. A. Mørch.
Aalborg Stiftstidende, 1839-07-19
Efter Begjæring af Kongens Foged bliver det Muurmester Marodt tilhørende Sted, Nr. 334 i Skolegaden, hvori er effectueret Udlæg for resterende kongelige Skatter og Commune=Afgifter, herved stillet til Bortsalg saaledes: 1ste Auction Fredagen den 16de August, 2den Auction Fredagen den 23de August og 3die Auction Fredagen den 30te August, hver Dags Formiddag Kl. 10. De tvende første Auctioner afholdes paa Stadens Raadstue og den 3die i Stedet selv. Conditioner og de Salget forøvrigt vedkommende Documenter henligge indtil første Auction til Eftersyn paa Cancelliraad, Byfoged Wølfferdts Contoir. - Hvilket herved overeensstemmende med Placaten af 22de April 1817, bekiendtgiøres. Liebhavere indbydes. Aalborg, den 17de Juli 1839. A. Mørch.
Aalborg Stiftstidende, 1839-07-19
Jfølge Amtets Ordre bliver den Engelbrecht Pedersen forhen tilhørende, den kongelige Kasse for Skatterestancer tilkjendte, Gaard i Maiberg Sogn, af Hartkorn 2 Tdr. 6 Skpr. 3 Fdkr. 3/4 Alb. og en Parcel af Eskier, af Hartkorn 1 Fdkr. 3/5 Alb., med Bygninger og Afgrøde, stillet til offentlig Auction: Løverdagen den 3die August, Løverdagen den 17de August og Løverdagen den 31te August førstkommende, hver Dags Eftermiddag Kl. 1. De 2de første Auctioner afholdes paa Tingstedet her i Byen og 3die Auction paa den sælgende Eiendom; og tjener denne Bekjendtgjørelse tillige til Efterretning ifølge Placaten af 22de April 1817. By- og Herredsfogedcontoiret i Frederikshavn, den 10de Juli 1839. Lassen.
Aalborg Stiftstidende, 1839-07-20
Alleboer Forbeidende og Adresse-Avis. Aar 1839. No 141.
Aalborg Stiftstidende, 1839-07-20
Løverdagen den 20de Juli Denne Avis, som udgives af Jens Chr. Borch & N. Ph. Ree's Enke og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-07-20
Gudstjeneste. Ottende Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst, Dr. Hald; i Frue Kirke Hr. Pastor Bruun. - Til Aftensang i Budolphi Kirke Hr. Pastor Boesen; i Frue Kirke Hs. H. Hr. Provst Hertel. – J Nørre-Tranders Kirke Kl. 9 Hs. H. Hr. Provst Hertel. – J Sønder-Tranders Kirke Kl. 1 Hr. Pastor Bruun. - J Hospitalet Kl. 9 Hr. Pastor Boesen.
Aalborg Stiftstidende, 1839-07-20
Udlandet. Tyrkiet. Som vi igaar berettede var den tidligere Efterretning fra Constantinopel og Sultanens Død overilet, men, som Alt tyder, kan den dog i Virkeligheden ikke længe udeblive. "Sultanen nærmer sig sit Endeligt - hedder det i en Beretning fra Constantinopel af 23de Junii. - LægeConsultationerne vedblive uophørligt og stadfæste kun alt formeget, at alt Haab om at frelse ham er tabt. Til alle Retninger gaae Courerer for at melde denne betydningsvægtige Efterretning. Siden igaar (den 22de skal Sultanen, være næsten uden Bevidsthed og endnu i Løbet af Ugen turde han maaskee allerede ende sit bevægede Liv. Jngen formaaer at forudsee hvad der nu vil skee. Landet uden Overhoved og næsten uden Administration, medens en Krig paa Liv og Død med en, som det synes, overlegen Magt har begyndt, hvilken Tilstand er ikke dette?" – Jfølge Wiener=Beretninger bliver Sultanen udelukkende altsaa atter det Modsatte af hvad sidst berettedes – behandlet af de hos ham ansatte tydske Læger. Senest var en Transport Seltersvand afgaaet fra Wien til Constantinopel for at benyttes til hans Cuur. – Det tyrkiske Riges Thronfølger er 17 Aar gammel, men hans Helbredstilstand lader opstaae Tvivl om han kan overtage Regjeringen. Formodentlig vil da et Regentskab - fornemmelig under russisk Jndflydelse blive oprettet for at styre Rigets Anliggender, hvis ikke de truende Begivenheder give disse en uforudseet Vending. Til Beretningerne fra Krigsskuepladsen finde vi intet Videre at tilføie. Som et Curiosum hidsætte vi kun endnu et Brudstykke af et Brev fra Jbrahim Pascha til Hafiz Pascha, som er skrevet efter de fremmede Consulers Tilskyndelse, og hvori Jbrahim, efter at have opregnet 5. forskjellige Fjendtlighedsbeviser, der fra tyrkisk Side skulle være givne, siger: "Hidtil har jeg taalt alt Dette uden fjendtlig Bevægelse fra min Side, da jeg er overbeviist om at Krigen er imod vor ophøiede Souverains (!) og de store europæiske Magters Villie. Hvis Eders Excellence tilskriver min Uvirksomhed Frygten, saa tager J meget feil, min Uvirksomhed har ingen anden Grund, end at underkaste mig vor naadige Herres, Hs. Høiheds Sultanens, Villie. Skulde Eders Excellence imidlertid have Ordre til at begynde Krigen, hvortil da denne List og disse Krumveie, Kom, rykker frem paa Valpladsen, Eders Excellence har sandsynligviis dog ikke forglemt, at J have med Mænd uden Frygt at gjøre, og derfor ville disse Jntriguer ikke længere blive taalte. Jeg tager mig derfor den Frihed, at tilskrive Eder og sende Eder Obersten for Artilleriet, Mahmud Bei, for at erholde et frimodigt Svar." Dette frimodige Svar, hvori Hafiz erkjender Modtagelsen af den kostbare Skat", som Jbrahim ved sit Brev har tilstillet ham, er senere indløbet, men er affattet med samme List som Jbrahims og giver saaledes kun liden Oplysning om Hafiz's virkelige Hensigter,
Aalborg Stiftstidende, 1839-07-20
Det belgiske Blad Observateur paastaaer, at det nylig udbredte Rygte om et af Preussen intenderet Angreb paa Grændse=Landsbyen Martelange var opstaaet ved, at man i Egnen af Martelange havde seet en stor militair Begravelse, der bevægede sig i Retningen af de preussiske Forposter mod Martelange og som i det Fjerne blev anseet foren Troppebevægelse.
Aalborg Stiftstidende, 1839-07-20
Paa de russiske Universiteter er det nu ikke længere ubetinget tilladt, at erhverve Doctorgraden, idet denne Promotion snarere i en vis Henseende er stillet i Kategorie med de Udnævnelser, Regjeringen tildeeler. Det kan saaledes nu blive Tilfældet der, at en Saarlæge (af dem, hvorom det hedder i Peer Paars: nigaar var han Barbeer og ragede mit Skjæge), som er gaaet reject ved Universitetsprøven, formedelst den af ham ombord paa et Krigskib udviste Dygtighed af Admiralen kan blive creeret til Doctor.
Aalborg Stiftstidende, 1839-07-20
Den berømte britiske General, Marquisen af Anglesea, er paa en Lystjagt, med hvilken han allerede har besøgt flere østersøiske Havne, ankommen til Stockholm.
Aalborg Stiftstidende, 1839-07-20
Den 7de ds. fandt den første offentlige Fart Sted paa Jernbane fra Wien til Brünn under almindelig Jubel. Uheldigviis indtraf der paa denne første Tour ved Stationen Rakoniz et ulykkeligt Tilfælde, idet Maskinmesteren, en Englænder, der skal have været en Smule perialiseret, glemte at lade Dampen behørigt trække ud, hvorved Locomotiven Gi gante løb med saadan Heftighed mod de foranstaaende Waggons, at 2 af dem bleve sønderslaaede og Passagererne laae ligesom begravede under deres Ruiner. De Fleste slap nogenlunde heldigt derfra, dog erholdt 13 af dem farlige Contusioner, Passagerernes Antal paa Touren beløb sig ialt til 900.
Aalborg Stiftstidende, 1839-07-20
Kongen af Belgien har nu tilladt alle Belgiere, som for den 10de Octbr. 1836 ere blevne udnævnte til Riddere af den militaire Vilhelms-Orden eller Ordenen af den nederlandske Løve, at anlægge og bære Samme.
Aalborg Stiftstidende, 1839-07-20
Paa den Leipzig-Dresdener Jernbane er Freqventsen i bestandig Stigen. Fra Banens Aabning den 7de April 1 den 30te Jum har den været befaret af 124,637 Personer, hvilket har givet en Jndtægt af 95,600 Thaler sachs. og med Tillæg af 18000 Thaler for Transport af Gods, ialt 113,600 Thaler, i ikke fulde 3 Maaneder. Jndtægten af Passagerer mellem Leipzig og Dresden har alene udgjort 159,000 Thl. og imellem Mellemstationerne 37,000 Thaler. Jernbaneactierne, der for Øieblikket staae 10 pCt., synes ogsaa at tiltage i Gunst hos Publicum.